Document ID: 31982R3401

KOMISSION ASETUS (ETY) N:o 3401/82,
annettu 17 päivänä joulukuuta 1982,
tavaroiden luokittelusta yhteisen tullitariffin alanimikkeeseen 39.02 C XIV a
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin nestemäisestä sekapolymeerista koostuvaa, polymerointiaste 6-8, isobuteeniyksikköjä (noin 60 painoprosenttia) sekä but-1-eeni- ja but-2-eeniyksikköjä (noin 40 painoprosenttia) sisältävää ja täydellisesti hydrattua tuotetta,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3000/82(3), liitteenä olevan yhteisen tullitariffin nimikkeeseen 39.02 kuuluvat polymerointi- ja sekapolymerointituotteet; tämän nimikkeen alanimikkeeseen 39.02 C XIV a kuuluvat muun muassa edeltäviin alanimikkeisiin kuulumattomat nestemäiset polymerointi- ja sekapolymerointituotteet,
kyseisellä tuotteella on sekapolymerointituotteen ominaisuudet; nimikkeestä 39.02 on syytä valita alanimike 39.02 C XIV a, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Nestemäisestä sekapolymeerista koostuva, polymerointiaste 6-8, isobuteeniyksikköjä (noin 60 painoprosenttia) sekä but-1-eeni- ja but-2-eeniyksikköjä (noin 40 painoprosenttia) sisältävä ja täydellisesti hydrattu tuote on luokiteltava yhteisen tullitariffin alanimikkeeseen
39.02 Polymerointi- ja sekapolymerointituotteet (esim. polyeteeni, polytetrahaloeteenit, polyisobuteeni, polystyreeni, polyvinyylikloridi, polyvinyyliasetaatti, polyvinyyliklooriasetaatti ja muut polyvinyylijohdannaiset, polyakryyli- ja polymetakryylijohdannaiset, kumaroni-indeenihartsit):
C. muut:
XIV. muut polymerointi- ja sekapolymerointituotteet:
a) jossakin tämän ryhmän 3 huomautuksen a ja b alakohdassa mainitussa muodossa.
2 artikla
Tämä asetus tulee voimaan neljäntenäkymmenentenätoisena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1982.

Labels: 3
1